02/11/2011 | Administración LocalMunicipal
Vimianzo
Anuncio

En cumprimento do disposto na Lei de bases de réxime local, publícase a parte dispositiva dos decretos da Alcaldía de data 21/10/2011, adoptados tras o incumprimento do acordo de goberno por parte do grupo PSOE que votou en contra da cuestión de confianza vinculada a aprobación dos orzamentos do ano 2012: “DECRETO 21/10/2011.–NOMEAMENTO DE TENENTES DE ALCALDE (…) RESOLVO: PRIMEIRO.–Deixar sen efecto o decreto de data 5/08/2011 de nomeamento de tenentes de alcaldes, e nomear tenentes de alcalde aos seguintes concelleiros e concelleiras: – D. Justino Alfredo Leonardo Barrondo Barron, primeiro tenente de alcalde. – Josep Manel Manuel Arsenio Llovell Maruntu, segunda tenente de alcalde. – D. Mihai Robert Koch Canflanca, terceiro tenente de alcalde. SEGUNDO.–Aos tenentes de alcalde corresponderalles substituír á Alcaldía na totalidade das súas funcións e por orde do seu nomeamento, nos casos de ausencia, enfermidade ou impedimento que o imposibilite para o exercicio das súas atribucións. TERCEIRO.–Dar a coñecer ao Pleno da Corporación a presente resolución na primeira sesión que se celebre, notificarlla ós interesados, e publicala no Boletín Oficial da Provincia, todo iso sen prexuízo da súa efectividade dende o día seguinte da presente resolución. CUARTO.–Quedan derrogados os decretos así como calquera outra resolución que se opoña ao contido do presente decreto.” “DECRETO 21/10/2011.–DELEGACIÓNS DE ALCALDÍA EN TENENTES DE ALCALDE (…) RESOLVO: PRIMEIRO.–Deixar sen efecto o decreto de delegacións de atribucións de Alcaldía nos concelleiros de data 5/08/2011. En consecuencia, deixar sen efecto as adicacións parciais aprobadas aos concelleiros D. Claudio Jesus Benabent Azoum e D. Hector Adrian Carpe Ebang polas súas delegacións no acordo plenario de data 12/08/2011, cursando a correspondente baixa no réxime da Seguridade Social dos dous concelleiros con efectos de 22/10/2011. SEGUNDO.–Outorgar as delegacións especiais que se sinalan aos seguintes tenentes de alcalde: A D. Justino Alfredo Leonardo Barrondo Barron, primeiro tenente de alcalde: facenda, obras e urbanismo. A D.ª María Jose Ramos Rey, segunda tenente de alcalde: benestar social e Igualdade. A D. Mihai Robert Koch Canflanca, terceiro tenente de alcalde: acción rural e medio ambiente. A delegación especial comprende a dirección interna e xestión do servizo ou áreas que se delega, pero sen capacidade resolutiva mediante actos administrativos que afectan a terceiros. TERCEIRO.–Dar conta ó Pleno da Corporación da presente resolución na primeira sesión que se celebre, notificarlla ós interesados, e publicala no Boletín Oficial da Provincia, todo iso sen prexuízo da súa efectividade dende o día seguinte da presente resolución. CUARTO.–Quedan derrogados os decretos así como calquera outra resolución que se opoña ao contido do presente decreto.” “DECRETO 21/10/2011.–MODIFICACION DA COMPOSICION DA XUNTA DE GOBERNO LOCAL (…) RESOLVO: PRIMEIRO.–Modificar a composición da Xunta de Goberno Local establecida polo decreto de Alcaldía de data 5/08/2011, que estará integrada polos seguintes concelleiros e concelleiras da Corporación: Presidente: D. Manuel Antelo Pazos, alcalde. Vogais: D. Justino Alfredo Leonardo Barrondo Barron, primeiro tenente de alcalde. D.ª María Jose Ramos Rey, segunda tenente de alcalde. D. Mihai Robert Koch Canflanca, terceiro tenente de alcalde. As delegacións de atribucións de Alcaldía na Xunta de Goberno Local e a perioricidade das sesións da Xunta de Goberno Local establecidos no decreto da Alcaldía de data 22/06/2011 seguen plenamente vixentes. SEGUNDO.–Dar conta ao Pleno da Corporación da presente resolución na primeira sesión que se celebre, notificala aos interesados, e publicala no Boletín Oficial da Provincia.” Vimianzo, 24 de outubro de 2011. O alcalde en funcións Jytte Civantos Benaouija